Sturla Holm Lægreid

**Sturla Holm Lægreid** (født 1997) er en norsk skiskytter som representerer Bærums Skiklub. Han tok fire gull, hvorav to individuelle, i VM i skiskyting 2021. Han ble olympisk mester på stafett i 2022 i Beijing. Lægreid vant verdenscupen i skiskyting 2024/25 og i Vinter-OL 2026 tok han medalje i alle de fem distansene han deltok i; sølv på jaktstart, fellesstart og stafett samt bronse på normaldistanse og sprint.

## Karriere (utvalg)

### EM i 2020
I EM i skiskyting 2020 i Minsk tok Lægreid sølvmedalje på jaktstarten, mellom hviterusseren Sergej Botsjarnikov og landsmannen Sivert Guttorm Bakken.

### Verdenscupen i 2020
Lægreid debuterte i verdenscupen i skiskyting 6. mars 2020, og endte på 13.-plass i rennet som var 10 km sprint i tsjekkiske Nové Město. Han fulgte opp med flere gode resultater, og i jaktstarten i Kontiolax som avsluttet sesongen 2019/20 skjøt han 20 treff og endte på 11.-plass. 28. november 2020 tok han sin første seier i et verdenscuprenn, da han vant 20-kilometeren i Kontiolax.

### VM i 2021
I VM i skiskyting 2021 i Pokljuka gikk han første etappe på det norske laget som tok gull på blandet stafett. Johannes Thingnes Bø, Tiril Eckhoff og Marte Olsbu Røiseland gikk de øvrige etappene. På normaldistansen gikk han inn til gull med fire fulle hus; dette var det første norske VM-gullet på denne distansen på ti år. Han gikk også første etappe på 4 x 7,5 km stafett, der Norge også tok gull. Tarjei Bø, Johannes Thingnes Bø og Vetle Sjåstad Christiansen gikk de tre siste etappene. På VMs avslutningsdistanse, 15 km fellesstart, vant Lægreid sin fjerde gullmedalje i mesterskapet.

### Verdenscupen 2020/2021
Han vant sju verdenscuprenn sesongen 2020/21 og kom på andreplass sammenlagt etter hard kniving med Johannes Thingnes Bø som ikke ble avgjort før på siste skyting på den avsluttende fellesstarten i Östersund.

### Vinter-OL 2022
I OL 2022 i Beijing gikk Lægreid første etappe på Norges lag som tok gull på stafetten. Tarjei Bø, Johannes Thingnes Bø og Vetle Sjåstad Christiansen gikk de tre siste etappene.

### Verdenscupen 2024/25
Lægreid vant tre verdenscuprenn i sesongen 2024/25 og vant verdenscupen sammenlagt.

### Verdenscupen 2025/26 og Vinter-OL 2026
Lægreid hadde ikke klart noen pallplasseringer i verdenscupen i forkant av Vinter-OL 2026. Men den olympiske formen så ut til å komme på plass, og han tok medalje i alle de fem distansene han deltok i. Etter vinterlekene vant han fem av de siste sju verdenscuprennene og kom på 2.-plass sammenlagt, bak Éric Perrot.

## Familie
Lægreid er nevø av fotballspilleren Frode Kippe og regissøren Aslaug Holm.

## Meritter
### [[Skiskyting under vinter-OL|Olympiske leker]]

### [[Verdensmesterskapet i skiskyting|Verdensmesterskap]]

* Tallet på stafettene markerer hvilken etappe Lægreid gikk.

### [[EM i skiskyting|Europamesterskap]]

### [[Junior-VM i skiskyting|Juniorverdensmesterskap]]

## Verdenscupen
### Enkeltseire

* VM var en del av verdenscupen til og med sesongen 2021/22.

## Kuriositet
I forbindelsen med vinter-OL 2026 ga tegneseriebladet Donal Duck & Co ut en historie om De donaldympiske leker hvor Surrelala Olm Lekegrei er med.

## Referanser


## Eksterne lenker
* 
*